Folk blev advaret, men ingen hørte efter.
Temperaturen steg, havstrømmene skiftede,
og indlandsisen smeltede.
De kaldte det ekstremt vejr. De anede ikke, hvad ekstrem ville sige.
I år 2019 medførte tropiske orkaner...
... tornadoer,
oversvømmelser og tørke...
... en bølge af ødelæggelse på kloden.
Det ramte ikke kun huse eller strandpromenader.
Hele byer forsvandt.
East River opslugte Lower Manhattan.
En hedebølge slog to millioner ihjel i Madrid på bare én dag.
Men i det øjeblik, da vi stod over for udslettelse,
stod det klart, at ingen enkelt nation ville kunne løse problemet alene.
Verden stod sammen,
og vi gjorde modstand.
Forskere fra 17 lande,
med USA og Kina i spidsen, arbejdede utrætteligt.
Ikke som repræsentanter for deres lande
men for menneskeheden.
De fik neutraliseret stormene,
med et net af flere tusinde satellitter,
der skulle påvirke de grundlæggende elementer i vejret:
Varme, lufttryk og vand.
Alt blev styret fra den internationale rumstation.
De gav satellitnettet et teknisk navn, men vi kaldte det Hollænderdrengen,
efter historien om drengen, der stak fingeren i dæmningen.
Det var det, der reddede os.
Og det blev bygget af et team med én mand i spidsen:
Min far.
Behold resten.
-Jake Lawson. Jeg skal til... -Senatshøring i lokale 12. Lawson?
Du er ham med Hollænderdrengen, ikke? Lad mig trykke din hånd.
Tornado? Væk!
-Snestorm? Væk! Monsun? -Væk?
Væk! Vi står alle i gæld til dig, Jake Lawson.
Hvis du har brug for noget, siger du bare til.
Senatsudvalget, der fører tilsyn med Hollænderdrengen,
skal nu høre Jacob Lawson,
klima-ISS-chefkoordinator.
Før til protokols, at han kom næsten en time for sent.
Det beklager jeg.
Jeg kommer direkte fra det ydre rum.
Nu går det løs.
Hr. Lawson, vi nærmer os en korsvej.
Som De ved, i henhold til FN-resolution 28-14,
overdrager USA kontrollen med Hollænderdrengen
til et internationalt tilsynsudvalg om tre år.
Og det på trods af, at vi rent faktisk byggede den.
Undskyld, hr. senator. Jeg vil nødig sinke processen.
-De sagde, at "vi" byggede den? -Det gjorde jeg i allerhøjeste grad.
Jeg stod i spidsen for det team, der byggede stationen.
Jeg var deroppe med et internationalt mandskab på 600, ikke kun amerikanere.
Og jeg kender deres ansigter, men jeg kan ikke huske Deres.
Vi havde en blikkenslager. Han lignede Dem lidt.
Meget morsomt, hr. Lawson.
Ja, det var en international indsats, og en skønne dag
vil den tilhøre verden. Men nu har vi bemyndigelse over den,
og vi har bemyndigelse over Dem!
Og den bemyndigelse har De trodset. Jeg har adskillige rapporter her.
"Følger ikke procedurerne." "Overtrædelse af kommandovejen."
Og så var der episoden, hvor De slog en føderal inspektør i ansigtet.
Han ved ikke, at en kondensator er elektrisk ladet, selvom den er afbrudt.
Han greb ud efter den. Jeg reddede hans liv!
De kan komme med alverdens undskyldninger, hr. Lawson,
men én ting kan De ikke forsvare.
Den dag, De satte Hollænderdrengen i drift uden vores samtykke.
Hvad skulle jeg have gjort?
En række storme var under opbygning i Sydøstasien og Nordatlanten
der ville have dræbt titusindvis af mennesker.
Hollænderdrengen var klar. Vi tændte den. Den virker. Og selv tak.
Hvis De fortsat udviser trods...
Bøj dig.
... kører Hollænderdrengen videre uden Dem!
Er det forstået?
-Ja. -Godt.
Lige en ting til.
For at sikre, det bliver overholdt, sender vi et nyt støttemandskab op.
Når de kommer derop, må De følgelig sende nogle af Deres folk hjem.
Det overlader vi til Dem.
Mit mandskab har ikke gjort noget galt.
Jeg har ikke bedt om Deres mening.
De forlod deres hjem og familier og satte livet på spil for at redde kloden.
-Mødet er hævet. -Jeg sender ikke nogen af dem hjem!
Folk som Dem har brug for folk som mig,
så De kan tage æren for alt, hvad vi har opnået.
Så De kan gå til Deres vælgere og kammesjukker
og Deres elskerinder og skyde brystet frem og sige: "Se lige mig!"
-Jeg kigger, senator. Det gør vi alle. -Mødet er hævet.
Mødet er hævet! Tak.
Det gik da meget godt, ikke? Indtil et vist punkt.
-Nej, Jake, det gik slet ikke godt. -Men hvad er det, du kan, lillebror?
Løse problemer, glatte ud? Du ordner det. Det gør du altid.
Det er nærmest et talent.
Det er et talent... af en slags.
Jeg ville ønske, jeg kunne hjælpe dig. Men det er ikke så ligetil.
-Ikke den her gang. -Hvorfor ikke?
Fra og med forrige uge har jeg fået kommandoen over Hollænderdrengen.
Det er jo alle tiders!
Mægtigt! Tager du gas på mig?
Du tager gas på mig.
Hvad vil du have, jeg skal gøre?
Jeg har intet valg. Jeg sagde jo, det skulle gå glat, men det gjorde det ikke.
Jeg er ked af det, Jake.
Du er fyret.
TRE ÅR SENERE
REGISTANØRKENEN, AFGHANISTAN
Kors. Der er over 49 grader herinde.
FN
Spred jer.
-Hej, agent Wilson. -Viceminister Lawson.
Du ser dejlig ud i dag.
-Jeg har det samme på som altid. -Ikke helt.
Har du set, jeg har fået nyt slips?
Det observerede jeg. Vi er trænet i at lægge mærke til ting, der stikker ud.
-Sarah... -Viceminister Lawson.
Jeg må ikke stå og sludre, mens jeg er på vagt.
Man holder øje med os.
Det gør man altid.
Hvad nytter det så at skjule det?
Du griber ind i mine pligter. Jeg vil nødig skyde dig.
Jeg ville være beæret over at være den første, du dræber.
Øjeblik.
-Hvad er det? -Præsidenten holder sikkerhedsbriefing.
Det stod ikke på programmet, så nu er jeg vist på vagt.
Jeg kan godt lide slipset. Hjemme kl. 19. Elsker dig.
-Det fik jeg ikke lige fat i. -Jeg sagde ikke noget. Fortsæt.
Javel.
Hvad er der sket?
En af vores termosfæriske satellitter blev ramt af svigt over Afghanistan.
Et FN-team fandt den, hr. præsident.
-Er Klimarådet underrettet? -Ja, og de vil hemmeligholde det.
Men med så mange involverede er det et spørgsmål om tid.
-Ved vi, det var Hollænderdrengen? -Ja.
Kan vi antage, at det er en enkeltstående hændelse? Dr. Quigley?
-Det er vi ret sikre på. -Det luner at vide, I er "ret sikre".
-Det er et alvorligt svigt. -Hvad foreslår De?
Luk alle satellitter i Centralasien ned, til vi kender fejlen.
Er det dit alvor? Ved du, hvor svært det var at få alle lande med på det?
Vi har arbejdet hårdt på
at forsikre landene om, at systemet vil beskytte dem. Det har det gjort.
Det er valgår. Hvis vi lukker ned, får vi pressen på nakken.
300 døde i den landsby.
Hvad betyder politik i alt det her? Vi var skyld i de dødsfald.
Vi bør kun bekymre os om at løse det og sørge for, at det ikke sker igen.
Hvad foreslår De?
Vi kan ikke gøre noget.
Problemet bliver ikke løst herinde, og da slet ikke af os.
Vi har brug for et internationalt team på selve stationen. Ikke jakkesæt.
Teknikere og programmører, der skal udføre et omfattende systemtjek
uanset pris og uanset politik. Og det kan ikke gå hurtigt nok.
Vi overdrager kontrollen med Hollænderdrengen
til det internationale samfund om to uger.
Jeg vil ikke være præsidenten, der overdrager en beskadiget vare.
Så vi tager os af det her problem og løser det inden for egne rækker,
og vi sender én mand op.
En af vores egne, der kun rapporterer til os, og som vi kan styre.
Forstået?
Find ham.
Nu.
Javel.
Du bryder dig nok ikke om det, men kun én er egnet. Din bror, Jake.
-Ikke Jake. -17 lande?
17 landes teams var under ham. Ingen ved mere om det end ham.
-Kan vi ikke se på andre muligheder? -Max, hvor længe har du kendt mig?
-Siden jeg kom til udenrigsministeriet. -Nemlig. Jeg håndplukkede dig.
Jeg troede på dig. Du er kvik.
Og jeg havde ret.
Og jeg har ret med hensyn til Jake.
-Hvis det bliver et problem... -Nej.
Godt.
Afghaner-satellit 096 indgående.
Vær klar til indgående Afghanistan-satellit.
Erstatningssatellit klar.
Afghaner-sat fastlåst.
Erstatning klar til affyring.
Sat 5-A affyret.
Luftsluser sikret.
Alle komponenter skal efterses. Førsteprioritet.
Påbegynder undersøgelse af Afghaner-satellit.
Jeg klarer det her. Trykudlign brændstofindtaget.
OVERFØRSEL FÆRDIG
Makmoud. Hallo, Makmoud!
Jeg smadrer din topscore.
-Jeg skal omprogrammere noget. -Kom nu!
Han ejer ikke stolthed.
Pas på. Døre lukker.
-Onkel Max? -Hej!
Hvad laver du deroppe? Er det en solgenerator?
Dobbelt sol-tracking-solgenerator. Den erstatter omformeren.
Hold da op! Du ligner din far mere og mere.
-Hvor har han fundet den? -Spørger du seriøst om det?
Han har selv lavet den, ikke? Kom her.
Det er dejligt at se dig!
-Går det godt? -Rigtig godt.
Hvad sker der? Jeg bliver helt bange. Du er altså kun ni år.
13.
Du skulle være en del af mit liv, men det er jo, hvad der kan ske.
Av.
Hvad så? Bor du hos ham nu?
-Han har mig to weekender om måneden. -Godt. Hvordan har din mor det?
-Rasende. Og med god grund. -Det tror jeg gerne.
Hannah, kom så.
Hvad så, Jake?
Jeg har sagt, du ikke må tale med fremmede.
Du skal ikke høre på ham.
Da vi var på din alder, var vi så tætte, at vi havde vores egen hemmelige kode.
-Det er rigtigt. -Havde vi? Det kan jeg ikke huske.
-Jo, du kan. -Nej, jeg kan ikke.
-Det var godt at se dig. -Pas på dig selv.
Hvad er bildelene til?
Jeg bygger elmotorer for pensionisterne nede i Vero Beach.
-Sådan holder jeg mig i gang. -Det virker som spild af dit talent.
Hvad mener du? Jeg råhygger mig da.
Er det ikke lidt tidligt?
Jeg blev fyret af min egen bror.
Så mistede jeg min familie,
mit hus og min hund,
så her begynder happy hour ved ellevetiden.
Du har hilst på niecen, afslået en øl. Vejen er dér.
-Der er noget galt med Hollænderdrengen. -Nej, der er ikke.
En landsby fuld af døde afghanere er nok uenig med dig.
I går åbnede en luftsluse af sig selv. Vi mistede et besætningsmedlem.
-Hollænderdrengen er ikke mit problem nu. -Fis med dig.
For foruden din datter og din højtelskede fodboldklub,
var Hollænderdrengen det eneste, du gik op i.
Ja, engang. Men det fik du ødelagt.
Går du slet ikke op i det? Nej?
Hvorfor bor du så herude?
Jeg ved godt, du synes, jeg er en snog.
En, der lever af at flytte brikker rundt på et skakbræt. Og du har ret.
Men sådan får man 17 lande til at gå sammen om at bygge en rumstation.
Du bygger ting.
Der er noget galt med det, du har bygget, og folk dør.
Hvis du virkelig tror, du er den bedste, og det ved jeg, du gør,
hvordan fanden kan du så stå der og sige nej?
-Jeg skal vel tage imod ordrer fra nogen? -Ja.
Betyder det ja?
Så længe det ikke er dig.
ICC-KLIMARÅDETS HOVEDSÆDE HONGKONG, KINA
CHEFTEKNIKER, STILLEHAVSAFDELING ADGANG GODKENDT
AFGHANISTAN UDSENDELSE: VELLYKKET
Det er Max. Læg en besked.
Der må du ikke være, mis.
Er der plads til mig?
UDVENDIG TEMPERATUR 57 C
Okay. Det var vist det hele.
Jeg har også smurt madpakke til dig.
Har du hørt om gaseksplosionerne i Hongkong?
-Ja, det var i nyhederne. Forfærdeligt. -Er det ligesom det i Afghanistan?
-Der skete ikke noget i Afghanistan. -Rejser du ud i rummet igen?
-Nej. -Jo, du gør!
-Du skal reparere Hollænderdrengen. -Hvad har jeg sagt om at stå og lytte?
Det har du aldrig sagt noget om. Du opdrager ikke særlig meget.
-Hvad hvis det ikke er sikkert? -Jo. Jeg har været der 117 gange.
Jeg er ikke noget pattebarn. Nogen døde! Nogen blev suget ud!
Det var et uheld.
Det er det, jeg skal ordne. Du skal ikke være bekymret.
Se på det, som om jeg bare er på ferie i et par uger.
Til et sted 400 km op i luften
hvor der er minus 268 grader?
-Sikken ferie! -Du siger noget.
-Hvorfor fyrede onkel Max dig? -Utroligt!
-Gjorde du noget galt? -Nej. Din onkel Max og jeg...
Det handler ikke kun om det ene job.
Sommetider bryder yngre søskende sig ikke om at være yngst.
De bliver dominerende og bedrevidende. De siger, hvordan man skal opføre sig,
og efter et par årtier bliver man træt af at høre på det.
Måske burde du gøre det.
Jeg bliver hentet nu. Jeg må gå.
-Skulle jeg ikke køre dig i lufthavnen? -Vil du gerne se mor? Mægtigt!
Så kan vi flyve til Atlanta sammen.
-Jeg har styr på det. -Hold op med at spille vred.
Hannah, hvad vil du have?
At du kommer hjem i live.
Du er ikke ligefrem den pålidelige type.
Jeg ved godt, at jeg ikke altid har holdt, hvad jeg lovede,
men jeg kommer tilbage.
-På... -Æresord.
På æresord.
Kom her.
Jeg kommer snart tilbage.
OV-104 er nu på T minus én time og klar til ombordstigning.
Ét minut tilbage.
God tur.
Løfteraketadskillelse bekræftet.
Beklager forstyrrelsen, "Major Tom",
men om lidt bør du kunne se nettet. Hvordan er det at være hjemme?
Se dig lige.
Du er i levende live.
Hr. Lawson.
Ute Fassbinder. Mig en fornøjelse.
Dig kan jeg godt huske. Den tyske forsker. Vi var her samtidigt.
-Termosfærisk, ikke også? -Jo.
Indkapslingen skal tætnes, der hvor APT-rørene løber gennem kanalhuset.
Det duer ikke. Kan du høre det? Stille. Lyt.
Den vibrerende summen? Dårlig step-down-transformator.
I skal holde øje med de ting. Jeg ved godt, det ikke er din skyld.
Men da jeg rejste, var alt i skønneste orden.
Så måske skulle jeg tale med din chefforsker om kunsten at skide på alt.
Det er mig. Jeg blev forfremmet sidste år.
Tillykke.
Et besætningsmedlem døde i den her uge.
Jeg beklager det med transformatoren. Lad mig præsentere dig for dit team.
Klart. En amerikaner.
Min bror og jeg er faktisk født i England, men tak.
Men du har Stars and Stripes på armen
og cowboyblik i øjnene.
Ikke for noget. Det er en alvorlig situation,
og vi har ikke brug for en håndlanger fra Washington til at bestemme over os.
Men det har I nu, så hvad med at fortælle mig jeres navn og stilling?
Adisa, konstruktion.
Duncan Taylor, system-og OS-analytiker og loyal britisk undersåt.
Hernandez, robotteknik.
Dussette.
Satellitkommunikation og sikkerhed. Og du er?
Det er hr. Jake Lawson.
Er du Jake Lawson? Den Jake Lawson?
Du ser meget ældre ud, end jeg havde troet.
Altså, du ser godt ud,
men din fysiske fremtoning svarer ikke
til al den tid, der er gået i dit liv.
Får jeg nu sparket?
Der er ingen tid at spilde. Vi skal have undersøgt tre episoder.
Afghanistan, forskeren, der døde her, og en ny hændelse i Hongkong.
Hongkong? Det var en gaseksplosion.
-Vi så det jo i fjerneren. -Bliv du bare i den tro.
Jeg vil opklare et mysterium og forhindre flere dødsfald,
så I er velkomne til at følge med.
Eller lade være.
Hurtigt spørgsmål. Aktiv snigskytte.
Præsidenten og jeg er begge på kornet.
-Hvem redder du først? Mig... -Præsidenten.
-Du kunne godt lige have tænkt over det. -Jobbet kommer først, også for dig.
Det passer ikke. Jeg har prioriteter, og du...
... du er min prioritet. Lad os nu gøre det.
Jeg vil egentlig gerne, men du har det hele i munden.
Hvorfor skal vi altid gå stille med dørene?
-Lad os nu bare gifte os. -Det går ikke.
Det strider mod reglerne. En skønne dag, skat.
Den tager du.
-Fordi dit job er vigtigere. -Nej.
Jeg tager den, fordi det ikke må forstyrre det her.
Se selv.
Nu redder jeg dig måske ikke.
-Hallo? -Max, det er Cheng.
Cheng, sig, du ikke er i Hongkong.
Cheng?
Jeg var midt i det. Det var grufuldt. Det er derfor, jeg ringer.
-Vi har lige fået forbindelse igen. -Vær glad for, du er i live.
-De gasledninger... -Jeg tror ikke, det var det.
-Nu er jeg ikke med. -Det var usædvanligt varmt lige inden.
Satellitsensoren må have registreret det, ikke?
Min adgang til Hongkong-satellitten er blevet spærret.
-Tjek din HoloFrame. -Mystisk. Vi har da begge to adgang.
Præcis.
ADGANG NÆGTET
-Den kan kun spærres af en indefra. -Hvad mener du?
Hvis nogen dækker over en defekt, er der fare for kritisk svigt over hele kloden.
Hvis den har en katastrofal fejl, kan det skabe noget, der er langt værre.
-Det, vi kalder en geostorm. -Rolig nu, Cheng. En hvad?
En geostorm. Simultane katastrofale vejrhændelser over hele kloden.
Når stormene når over grænsen, vil de forårsage de nye storme
som en kædereaktion, til de smelter sammen.
Det må være en fejl.
-Jeg ringer, når jeg ved mere. -Fint. Tak.
Rørene er ikke blevet vedligeholdt eller opgraderet i årevis.
Cheng tror, at Hongkong har noget med Hollænderen at gøre.
Han har mistanke om mørklægning.
Jeg har lige fået en sms. Præsidenten holder pressemøde.
-Kan du ikke blive? -Når pligten kalder, kalder pligten.
-"I regn og slud og sne og frost..." -Skat, det er postvæsenet.
Vi er Secret Service.
Er der forskel?
Det anede jeg ikke.
Endevend biksen.
Find ud af, hvad han ved.
Tag hans laptop. Kom.
Satellitten, der gik amok over Afghanistan, hvilken type var det?
Min favorit, faktisk. Jeg kalder den en "rock'n'roller".
SR-22'eren.
Bruger lydbølger til at bremse molekylær bevægelse og frembringer afkøling
men her nedfrysning. Hvorfor?
Aner det ikke. Vi tjekkede harddiskene, men logfilerne blev slettet af svigtet.
Lad os få alle de "rock'n'roller"-satellitter, vi har
og se, om vi kan finde fejl i deres logfiler.
-Vis os alle "rock'n'rollere" i nettet. -Der må være over tusind.
1270 for at være præcis. Og vi skal skanne hver enkelt af dem.
-Dana. Hej. -Hvad laver du her?
Hvad mener du? Jeg arbejder her. Jeg er din chef.
Men hvorfor er du steget ned fra tinderne for at besøge mig?
Jeg skal bede dig om en tjeneste.
Du er bedst på dit felt.
-Men det her bliver mellem os to. -Okay.
-Jeg har problemer med min HoloFrame. -Ligner jeg en hotlinetjeneste?
Jeg forsvarer den frie verden mod statsfjender og cyberterrorister,
men bedstefars telefon er i stykker.
Nej. Jeg kan ikke komme igennem til satellit G-22 over Hongkong.
-Satellitten har en dårlig forbindelse. -Nej. Ikke én satellit.
-Dem alle sammen. -Nå.
Jeg er pænt nysgerrig. Bliv her.
FORBINDER TIL KLIENT...
Det ligner almindelig disruption,
dårlig servertransmission eller trunk failure.
-Dater du stadig Secret Service-silden? -Hvad? Nej.
Jeg dater ikke nogen.
Vent. Hold nu op.
Nogen ville spærre din adgang, uden at du opdagede, det var bevidst.
Men det her... Det er meget bevidst og uhyre snedigt.
Jeg ved godt, hvad du vil sige. "Ikke et ord til nogen." Nej, nej.
Men jeg gider ikke bare sidde og glo, så jeg vil lukkes ind i varmen.
Lad os håbe, det ikke bliver for hedt om ørerne.
Og ja. Ikke et ord til nogen.
Frøken Fassbinder, vi har lige fået en kommunikationsanmodning.
-Fra Klimakommandoen? -Det Hvide Hus.
-Hvilke tumper skal vi arbejde med? -Jeg er nok overtumpen.
Davs.
Max siger, at du ikke har meget tilovers for politikere.
-Det har jeg ikke... sagt. -Det har jeg heller ikke.
Det var et helvede at få samlet verden omkring programmet.
Det må ikke glippe nu.
Vi to ved godt, hvorfor det ikke må ske.
Javel. Så hvis jeg opdager noget, underretter jeg Dem straks.
Faktisk skal du underrette Max.
Held og lykke.
Værsgo.
Tak for det.
Nu skal I få fred. Jeg er på mit kontor.
Tak.
Skal jeg holde dig underrettet? Du løj for mig.
Igen.
Nej, jeg efterkom bare ikke dit latterlige krav.
-Hvordan slukker jeg for skidtet? -Der er en ting, du skal vide.
Vi har haft problemer med adgangen til Hollænderdrengens satellitforbindelse.
Vi har grund til at tro, at det...
-Måske er det ikke et tilfælde. -Ikke et tilfælde?
Jeg har prøvet at få adgang til Hongkong-satellitten.
-Jeg vidste det. Jeg vidste det! -Tror du, det er muligt?
Ja, det er muligt.
Men selvom du kan få adgang til satellitten, kan du ikke få logfilerne.
De oplysninger skal vi hente fra selve satellitten heroppe.
-Det kan jeg godt give tilladelse til. -Jeg har ikke brug for din tilladelse.
Det virker nok skræmmende,
men hvad om du bare stoler på, jeg gør mit arbejde, og siger tak?
Stoler på dig?
Husker du første gang, jeg fik dig ud af fængslet?
Det var én uge, efter at mor og far døde. Du blev anholdt for vold.
Da indså jeg, at på trods af alt det, jeg gik igennem.
var jeg nødt til at tage ansvaret for dig.
Ved du hvad? Det er, hvad det er.
Jeg er vel nødt til at stole på dig. Men hvis du nogensinde tillader noget
uden mit samtykke, ryger du hjem med næste rumfærge.
Transmission slut.
Hongkong-satellit 022 indgående til undersøgelse.
Lad os skille den ad og finde ud af, hvad der skete i Hongkong.
-Sænk den. -Den burde være kommet ned nu.
-Hvad sker der? -Aner det ikke.
-Sluk. -Den reagerer ikke.
-Kors, Hernandez! Pas på. -Duk jer.
Kom ud herfra! Af sted!
Luk døren op nu!
-Pas på! -Pis!
Lad os få samlet det hele op
og sendt det hen på værkstedet.
Kan vi læse logfilerne fra harddiskene?
Uheldet forårsagede en kortslutning, der smadrede alle diskene. Den er færdig.
Vi har altså mistet alle diskene med mulige fejl?
-Ikke dem alle. -Hvad mener du?
Jeg granskede optagelsen af uheldet, der slog Makmoud ihjel.
Hvert enkelt panel, der røg ud, rummer en harddisk.
Og et af dem satte sig fast i kommunikationstårnet.
Forseglingen virker intakt. Med lidt held sidder disken stadig i.
Vi skal have fat i det panel.
Ja?
Jeg er lige kommet til D.C. Vi må mødes. Jeg har regnet det hele ud.
Mød mig kl. 22, der hvor vi plejede at spise frokost.
-I college. -Jeg kommer.
Klar til dekomprimering.
-Så er dørene åbne, unger. -Værsgo at gå ud.
Træd over tyngdekraftstærsklen og følg mig.
Lad os hente panelet og se, hvad der er på diskene.
Godt.
Der er panelet.
Vent. Stop.
Vi forsynede tårnet med nødafmonteringsporte,
så stængerne let kan flyttes.
-Panelet er sikret. -Modtaget.
Kom så tilbage, unger.
Vi er på vej.
-Jake, hvad sker der? -Det ved jeg ikke!
Jake?
Jeg kan ikke styre dragten!
-Hvad sker der? -Hans dragt virker ikke.
-Sig, han skal afbryde. -Afbryd brændstofindtaget.
Det reagerer ikke!
Hold ud.
Jeg kan ikke holde fast i det.
Skyd rygsækken af.
Kors. Vi mister ham!
-Er du okay? -Ja.
-Har du disken? -Jeg tog den, da jeg løsnede panelet.
Du smadrede kommunikationsforbindelser, TCAS-sensorer...
Jeg har det udmærket, tak.
-Hvad skete der? -Fremdriftsgassen satte sig fast.
Og du tabte panelet, så ingen diskkoder.
Vi er slået tilbage til start.
Mægtigt.
-Hvorfor fortalte du dem ikke om disken? -Fordi en af dem prøvede at dræbe mig.
-Jeg kender min besætning. -Du tror, du kender dem.
Men nogen vil forhindre os i at se, hvad der er på disken.
Jake, der er slet ingen datafejl.
Dørene røg ikke af ved et uheld. De var programmerede til det.
-Det var ikke et teknisk svigt. -Nej. Nogen myrdede Makmoud.
Sikkert den samme, der pillede ved Hongkong-satellitten.
Alle brugerlogin er slettet.
-Vi har ingen digitale spor. -Det er noget, de tror.
Login-registreringer synkroniseres med mainframen.
-Jamen, så er de slettet overalt. -Ja, de steder, de kender.
Da vi byggede Hollænderdrengen, installerede vi et aflåst bibliotek.
Noget, der sporede og arkiverede alt.
Vores sabotørs login-info er derinde.
Nej.
Nøgle afvist
Du er blevet lukket ude.
Men af hvem?
Det virtuelle konferencelokale. Hvor mange har adgang til transmissionerne?
Alle med niveau 3-adgang og derover. Snesevis.
Max.
-Max. -Hvad er der?
Slap af. Han kommer snart.
-Virker jeg nervøs? -En anelse.
-Nu er han her. -Er han her?
Nej! Nej!
Cheng! Åh gud! Nej!
Det er agent Wilson. Vi skal bruge en ambulance lige nu.
-Dupont Circle. -Agent Wilson, ambulancen er på vej.
Du fandt mig. Jeg er her. Se på mig.
Zeus. Zeus.
Hvad?
Virtuel konference startet.
-Max? Er du okay? -De sagde, det hastede. Hvad er der?
Jo, altså...
Jeg vil gerne... sige undskyld.
Undskyld? Er du klar over, hvad jeg lige har oplevet?
Slæber du mig herop bare for at sige undskyld?
Fint.
-Undskyldning godtaget. -Max, vi vender ikke hinanden ryggen.
Det er det uskrevne kodeks brødre imellem.
Kan du huske, da far tog os med ud at fiske?
Han tabte sin mobil i Key Biscayne.
Et klart bevis på, at Lawsons ikke er fiskere.
I fire timer fangede ingen af os noget.
Jeg prøvede at sabotere fars hjul, så vi kunne sejle ind.
Den stift, der sidder øverst på spolen...
Den trak jeg ud, så lineholderen hoppede af.
Far var jo spion for staten og greb mig på fersk gerning.
"Stol på mig," sagde han. "Jeg er med. Ingen ønsker at fejle."
"Men jeg vil hellere fange ingenting sammen med min familie
end fange 20 fisk alene."
Jeg fattede ikke engang, hvad han mente.
Men det gør jeg nu. Pas på dig selv, Max.
Afslut transmission.
Transmission slut.
Hvad gik det ud på?
Det var den første ordentlige snak, vi har haft i årevis.
-Hold da kæft! -Slap af.
-Hvad er der? -Har du tid et øjeblik?
Ja. Jeg fik din besked. Helt ærligt!
-Har Secret Service-Barbie droppet dig? -Jeg må vise dig noget.
Se det her.
Kan du huske, da far tog os med ud at fiske?
Han tabte sin mobil i Key Biscayne.
Vores far tog os aldrig med ud at fiske.
Hvor trist.
Beklager. Jeg er ikke så god til snak om dine far-problemer.
Nej, nej...
Det er en kode.
"Han tabte sin mobil i Key Biscayne." Hans mobilnummer er nøglen.
Kig på tallene. Første tal, det er det første ord.
Andet tal, ni, så rykker man ni ord. Det er andet ord. Tredje tal, ni igen.
Endnu et nital, så videre. Så ni, så to, så ni...
Sådan fortsætter man, til man får en helt anden meddelelse.
Hvem fandt på den kryptering? En 12-årig?
Nej. Jeg var 13.
Godt.
Altså 1-9-9-9...
... 2-9-5-5...
... 8-7-1 og færdig.
Bevis på sabotage på højeste plan i regeringen.
Stol ikke på nogen.
Du ville jo gerne ind i varmen.
Ja, men hold da helt kæft.
-Jeg forstår godt, hvis du ikke vil. -Det vil jeg gerne, men...
Jeg er i syv sind. Ligesom at vælge mellem rutsjebane eller spise Chipotle.
Hvad nu?
Find alt, hvad du kan, i en fil ved navn "Projekt Zeus".
-"Projekt Zeus"? -Ja.
-Vi har vist en brorspirationsteori. -Søg nu bare.
Den finder faktisk noget.
Den er vist dobbeltkrypteret. Lidt OCD-agtigt.
-Kan du knække den? -Det ville jeg kunne.
Men... ikke herfra.
Filen ligger på et sikret netværk. Jeg er ikke godkendt til at logge på.
Pis. Det er jeg heller ikke.
Jeg kender ikke nogen, der er.
Jo, du gør.
Max?
-Stå stille. -Kors i røven!
Skat, slap af!
Hvem er den pige?
-Jeg kan forklare det hele. -Hvor lyder det bare sygt.
-Klap i. -Klart.
Jeg har knust et af jeres vinglas. Det smuttede bare.
-Jeg skal nok erstatte det. Undskyld. -Spyt ud.
Det er Dana. Hun arbejder sammen med mig i ministeriet.
Jeg tog hende med, fordi jeg skal bruge hendes hjælp. Og faktisk også din.
Hun er lækker!
-Jeg ved, hvor meget dit job betyder. -Jeg har aflagt ed. Vi har regler.
-Teknisk set må I heller ikke knalde... -Du beder mig begå en forbrydelse.
Du vil have en Secret Service-agent til at bryde ind i Det Hvide Hus' server
og hente filer ulovligt. Og du troede, jeg ville sige ja!
Det tror jeg stadig.
-Hvorfor? -Fordi det er mig, der spørger.
Og når jeg spørger dig, må det være vigtigt.
Og du ved, at det her er større end du og jeg.
-"Dig og mig." -Klap i!
Sarah, kom nu.
Én gang.
Vi skal afspille overvågningskameraerne, uden at nogen opdager det.
Makmoud blev myrdet. Hvis vi ved hvorfor, har vi bagmændene.
Du kan ikke få adgang til kameraerne uden at være logget på.
Derfor går vi ind i reserve-serverrummet. Se selv.
Det er praktisk, at jeg har bygget det her sted.
Ja, men jeg bor her.
Blæremås.
Makmoud tjekkede Afghan-satellitten, mens vi affyrede erstatningen.
Det var satans. Han fjernede noget fra satellitten.
Den arme stakkel regnede det ud, og så lukkede de munden på ham.
Der er ikke kameraer i omklædningsrummene.
Så lad os selv kigge.
181.
Hvad er koden?
76363.
Hvad laver I?
Du ved, jeg ikke var ude for et uheld. Den, der gjorde det,
slog Makmoud ihjel.
-Og hvorfor tror du ikke, det er mig? -Så havde jeg allerede været død.
Dussette, få pistolen ned.
Det, I leder efter, er ikke i det skab.
Jeg var her, da Makmoud kom ind.
Han lagde sine ting i et tomt skab.
-Hvorfor sagde du ikke noget? -Du så de samme optagelser som mig.
Jeg ventede bare på at se, hvem der ville hente Makmouds ting. De er der.
26653.
Bingo!
Det er alt det, han kopierede fra satellitten til sin HoloFrame.
Det er en virus.
Det blev ikke genereret af satellittens computer.
De blev plantet der.
Makmoud fandt virussen og blev dræbt, før han nåede at sige det.
Nu er den der.
Projekt Zeus.
Der er titusindvis stormsimulationer, og hver især starter et nyt sted.
De ender alle på samme måde.
En geostorm. Det overgår alt, hvad vi nogensinde har set.
Dana, kan du vise os simulationen, der begynder i Afghanistan?
Ja, klart.
-Filtrér dem, så nr. to er over Hongkong. -Hvad pønser du på?
Hvad hvis Cheng fandt ud af, at nogen fulgte et af hans scenarier?
Få det til at ligne et forudsagt mønster af svigt,
der skulle sløre en forbrydelse som en række uheld.
-Måske er det bare uheld. -Så havde de ikke dræbt ham.
Nogen har forvandlet Hollænderdrengen til et våben.
KATEGORINIVEAU GEOSTORM
Virtuel konference starter.
-Hej. -Nyt ansigt?
Ja. En ven.
Hun sørger for, at vi kan tale frit.
-Du fangede altså beskeden? -Ja.
Det er værre, end vi troede.
Dem, der står bag, bruger Hollænderdrengen til at ramme byer.
De forklæder det som tekniske svigt.
De har allerede myrdet ham, der opdagede det, og de helmer ikke.
Det her er mit livsværk, Max.
Man sagde, det var umuligt, men vi gjorde det, og det virkede
perfekt og uden nedbrud dag efter dag, år efter år.
Og hvad gør folk så med den?
-Forvandler den til et våben. -Jeg ved det godt.
Vi kan ordne det, før det sker igen, men jeg kan ikke klare det på egen hånd.
Du må fortælle mig, hvordan de styrer Hollænderdrengen.
Jeg ved, hvordan de styrer den. Med en virus.
-Kan du stoppe den? -Der er kun én måde.
Vi kan lukke ned midlertidigt. Genstarten renser systemet
dræber virussen og gendanner det sikre styresystem.
Okay. Så gør vi det. Jeg bemyndiger det.
Vi har vist slået fast, at jeg ikke venter på det.
Det her er ikke en Chromebook, hvor man bare trykker på en knap.
Man skal bruge nedlukningskoden.
-Den eneste, der har den, er præsidenten. -Så lad os fortælle ham, hvad vi ved.
-Nej. I må ikke gå til Palma. -Vi skal bruge mange flere beviser.
Det gælder nedlukning. Bare en time bringer hele kloden i fare.
Du har vist ikke forstået det. Nogen har forseglet bagdøren til systemet.
En bagdør, næsten ingen kendte til. Men det gjorde præsidenten.
Jake, hold nu op. Er du blevet sindssyg?
Jeg siger ikke, det er ham. Men hvad nu hvis?
Hvem har ellers ressourcer til at gennemføre det her?
Mord, mørklægning og en virus, der kun kan stoppes med den kode, han har.
Hvorfor skulle han dog gøre det?
Om to uger bliver Hollænderdrengen overdraget til den øvrige verden.
Så mister vi kontrollen. Han lyder oprigtig, men han lader det aldrig ske.
En række katastrofer, en international besætning får skylden,
og så må han afblæse overdragelsen. Og hvem ville bebrejde ham det?
Godt. Hold øje med dine satellitter.
Max. Lad nu være med at gøre noget dumt.
-Kom. -De har allerede forsøgt at dræbe mig.
Max!
Transmission slut.
Præsident Palma. En kommentar, før De tager til nationalkonventet?
-Hr. præsident, en kommentar? -Kære venner fra Washington, D.C.
Jeg kunne aldrig drømme om at gå om bord uden at hilse på jer først.
Hvad laver du her?
Er du blevet sindssyg?
Jake skal bruge os til at stjæle nedlukningskoden fra Palma.
Os? Du forlanger, at jeg stoler på den narrøv af din bror,
som du ikke har talt med i tre år.
Tænk over det. Afghanistan, Hongkong, Cheng, det vanvittige simulationsfis,
dødsfaldet på rumstationen. Kom nu.
Du er nødt til at stole på mig.
-Okay. -Hør så her.
Koden ligger på Palmas HoloFrame.
Vi kan ikke gøre det på flyet. For mange øjne. Han er aldrig alene.
Hvad vil du så?
Palma vil gerne være alene for at gå i bad og ringe før receptionerne.
-Jeg får dig derind. -Jeg stjæler koden imens.
-Det er tanken. -Ja, det er.
Alarm. Al satellitforbindelse offline.
Alle møder straks på deres poster.
Åh nej.
200 satellitter er ramt af svigt. De fleste er næsten på et kritisk niveau.
Tilslut den satellit, hvor belastningen er mest kritisk.
Vi har mistet kontrollen over Tokyo-satellitten.
Max.
Jeg vidste ikke, du skulle med.
Min far bor i Florida, så jeg lovede at få ham med til konventet.
Hver stemme tæller, ikke?
Tag ham med op i det grønne værelse. Så får vi taget et billede.
Det er pænt af Dem. Tak.
Vi får meldinger om ekstremt vejr over Brasilien, Mexico, Bukarest og Beograd.
Der er udsendt over tusind stormvarsler verden over.
Rio de Janeiro-satellit kritisk.
Bjærgningsrutine offline.
Plot en ny kurs!
-Få os tæt på nærmeste kritiske satellit. -Hvad vil du gøre?
Vi affyrer erstatningerne. Så mange som muligt, så hurtigt som muligt.
-Vi må hente de andre satellitter først. -Ellers støder de ind i dem.
De er programmeret til at ankomme på præcis den samme destination.
Og så bliver de inficerede satellitter sat ud af spillet.
Alle møder på deres poster til Rio-satelliterstatning.
Klar til affyring.
Af sted med hende.
Satellit-erstatning til Rio undervejs.
Advarsel. Satellit på kollisionskurs.
Deaktiver retroboosterne. Den må ikke sagtne farten.
Klargør dem og send dem af sted!
Advarsel. Geostorm-alarm.
Tid til geostorm: 1 time og 30 minutter.
DET DEMOKRATISKE NATIONALKONVENT
Fire år til!
Tak. Som I ved, lå miljøet
min afdøde hustru stærkt på sinde. Og hun ville have været...
Forårsaget af det værste hagluvejr nogensinde.
Der har været endnu en ekstrem vejrhændelse i Rio de Janeiro.
En koldfront bevægede sig hurtigt ind over land.
Og temperaturen styrtdykkede faretruende.
Der er forlydender om adskillige ofre, men vi ved endnu ikke hvor mange.
Et fragtfly skal være styrtet ned i byen, måske som følge af kulden.
Tokyo og Rio er de første katastrofer siden Hollænderdrengens opsendelse.
Efter pausen taler vi med reporter Sally Jones.
NÆSTE LOKALITET: Orlando, Florida, USA
TID TIL GEOSTORM
Max!
Hvor er din far?
Han blev helt opslugt af det hele.
Jeg hvervede dig til den her stilling.
Jeg ved alt om dig. Din bror og din mors død,
din fars død, det hele.
Hvorfor løj du for mig? Hvorfor insisterede du på at komme med?
Sig, hvad der er galt. Måske kan jeg hjælpe dig, måske ikke.
Godt. Der er noget, jeg må fortælle dig. Kom.
Om 90 minutter bliver vi ramt af et globalt uvejr, der er altødelæggende.
-Og jeg skal bruge præsidentens kode. -Hvabehar?
-Vi må lukke Hollænderdrengen ned nu. -Du mener det.
Du hyrede mig, fordi du tror på mig. Jeg beder dig om at tro på mig nu.
-Vi må underrette præsidenten. -Nej. Det går ikke.
-Hvorfor ikke? -Jeg tror, det er ham, der står bag.
Samlet vi står.
Samlet vi formår.
Fire år til! Fire år til!
Du har bare at være sikker i din sag.
-Vi har ikke tid til at skændes om det. -Hvorfor skulle Palma gøre det?
-Det gør han altså. -Hvilket bevis har du?
Jeg har snesevis af filer. I Projekt Zeus. Det hele er der.
-Vi kan ikke få koden fra præsidenten. -Hvorfor ikke?
Fordi præsidenten er koden.
Biometrisk. Ti fingeraftryk, to retinaskanninger.
Hvad gør vi?
Jeg må tale ham til fornuft. Vi må tale ham til fornuft.
-Satellitter over Florida er kritiske. -Klargør erstatningssat nu.
Stationens selvdestruktionssekvens iværksat.
SELVDESTRUKTION PÅBEGYNDT FASE 1 INDLEDT
Fase 1 begynder nu.
-Sluk den! -Jeg er låst ude.
-Vi har jo indbygget bagdøre. -Dem prøver jeg også.
Hvis vi mister stationen, kan vi ikke styre satellitterne.
Selvdestruktion?
-Hvorfor har du indbygget det? -I tilfælde af, den styrtede ned.
Hvor er Duncan? Han er den eneste, der kan ophæve kommandoerne.
Duncan.
Brændstoftankene. De ryger først.
Så sektion for sektion og kommandorum og bjærgning.
Til færgerne!
Evakuér!
Fart på! Af sted!
Jake, hvorfor er du her stadig?
Det var rart. Det har jeg haft lyst til, lige siden jeg mødte dig.
-Er du blevet sindssyg? -Mere eller mindre.
Virussen. Du er den eneste, der kan have lagt den ind i systemet.
Du er den eneste, der kan have forseglet bagdøren.
Den eneste, der kan have hjulpet med at gennemføre det.
-Giv mig selvdestruktionskoderne nu! -Hvorfor?
Jeg er her ikke, når den går i luften.
Men det er du.
-Hvorfor gjorde du det? -Ved du, hvad en ussel forsker får?
-Gang det med tusind. -Hvilken forskel gør det?
Hvis du ikke stopper, er der ingen klode at bruge dem på.
Hold dog op. Vi beholder da de gode steder.
Er du ikke bare lidt spændt på at se verden blive lagt i ruiner?
Nej. For millioner af mennesker vil dø.
Og en af dem er min datter.
Pis.
Værelset til præsidenten ligger til venstre. Der taler vi med ham.
Projekt Zeus. Fortalte Cheng dig andet?
Cheng?
Men præsidenten ved, at det ikke er nok kun at håbe.
Han ved,
at hvor langt vi end er kommet, venter der meget mere arbejde.
Arbejdet for at redde kloden
er min fornemste opgave som vicepræsident.
Det er blot et springbræt til den succes og storhed,
der bliver vort samfunds fremtid.
Derfor er jeg her i aften med formanden for Repræsentanternes Hus
præsident pro tempore i Senatet, og hele præsident Palmas kabinet.
Vi står alle samlet omkring...
Palma må ikke forlade bygningen. Kom så.
-Hvor har du været? -Kom her.
-Det er ikke præsidenten, men Dekkom. -Hvordan ved du det?
Fordi han lige har prøvet at dræbe mig.
Ifølge simulationen er Orlando det næste mål.
-Hvorfor dog gøre det? -Dekkom vil have, Palma er fanget her.
Og alle andre i rækken til at overtage præsidentembedet.
-Skal vi stadig stjæle koden? -Præsidenten er nedlukningskoden.
De er biometriske. Hvis Palma dør, kan Hollænderdrengen ikke stoppes.
-Kidnap præsidenten. Det er jo logisk. -Vi har ikke andre muligheder.
Medmindre du vil stjæle hans fingre og øjne.
Det skal være nu.
Skaf os en bil. Så skaffer jeg en præsident.
Fint.
Pistolmand observeret. POTUS er i fare. Evakuér til sikker lokalitet Alpha.
Få ham ud!
Af sted!
-Secret Service! Tilbage! -Hvor er pistolmændene?
Forreste mezzanin ved udgang 212! To mænd med automatvåben!
-Hent POTUS! -Ingen må komme ned ad gangen!
Ingen må komme ind. Det sikre rum, Lammy. Ryd nødudgangen nu!
Beklager, hr. præsident. De må følge med mig.
Ingen bruger den her udgang!
Forhold Dem roligt.
-Seriøst? En selvkørende taxi? -Dana stjal den over computeren.
-Hvad fanden foregår der, Lawson? -Jeg forklarer det hele i bilen.
Kom nu! Der er ingen tid at spilde.
Fart på! Ud til færgerne!
Fortsæt! Hurtigt!
Tid til geostorm: 55 minutter.
MUMBAI, INDIEN
Jeg kan næsten ikke høre Dem. Der er for meget statisk støj.
Secret Service pejler sig ind på signalet fra præsidentens HoloFrame.
Kom dem i forkøbet. Han må under ingen omstændigheder slippe ud af Orlando.
Vores mand på rumstationen har gjort sin del.
-Gør så din. -Det er modtaget.
-Dekkom? -Det er det perfekte våben.
-Dekkom prøver at ændre verdenskortet. -Og give en computerfejl skylden?
Ja, og en død præsident.
Han overtager posten, når han har fjernet alle i rækken.
Du almægtige.
Kør i dækning under broen.
MOSKVA, RUSLAND
Du trækker udenrigsministeren ind i det.
-Er du klar over, at det er... -Forræderi. Jeg har kidnappet Dem.
Jeg har stjålet statshemmeligheder. Har jeg glemt noget, skat?
-Skat? -Skyldig.
Dekkom har brugt år på at planlægge det. Præsidentens program ændres konstant.
Men den her ene dag lå fast.
At lade min bror og mig lede efterforskningen var en fælde.
Tænk over det. Han hyrede os til at fejle.
Duk jer!
Vi kommer ud af det i krydset mellem vej 4 og 91!
Først skal vi lige have løst et lille problem.
Hold fast!
Nej!
Gift dig med hende.
Vi har det fint.
Et tordenvejr i Orlando har forårsaget en voldsom eksplosion i kongrescentret.
Der er ingen meldinger om, hvor præsidenten er...
Det ved jeg ikke.
Jeg kan ikke få fat i Jake.
Vi får nu meldinger om eksplosioner på rumstationen.
Skat, Orlando-uvejret er meget tæt på din fars hus.
Jeg kan ikke få fat i ham. Har han skrevet til dig?
Han er der ikke.
Han er dér.
Alvorlige problemer på rumstationen.
Til samtlige besætningsmedlemmer: Sidste rumfærge lastes nu.
Gå omgående om bord på jeres evakueringsfærger.
Affyringssekvens iværksat.
Jake.
-Jeg tager ikke med. -Hvad?
Når min bror får fat i koden, skal der være en her til at køre programmet.
-Vi har ikke hørt fra ham i flere timer. -Jeg stoler på ham.
Du ved godt, at systemet skal genstartes manuelt.
-Så bliver jeg. Jeg er chef. -Nej.
Jeg er den eneste, min bror vil betro koden.
Så jeg skal bruge din HoloFrame.
Den skal indsættes manuelt i kernen af mainframen.
-Den kan du godt finde, ikke? -Jo.
Farvel, Ute.
Auf Wiedersehen, Jake.
Hold ind her.
Præsidentens signal viser, at han kommer lige imod os.
Vil du virkelig køre ind i det igen?
Når det er forbi, er jeg den eneste overlevende
klar til at blive taget i ed som USA's næste præsident.
Nu kommer de.
Skyd.
Troede du, det kun var præsidenten, der kunne spores?
Hvordan fandt...
Jeg er sgu da for fanden USA's præsident.
Du er færdig, Leonard.
Tag ham.
Vent lidt. Jeg har givet Dem en mulighed, hr. præsident.
-De bør tage imod den. -En mulighed? Slip ham!
-Det er folkedrab, Leonard! -Jeg kalder det forebyggende angreb.
Du er jo sindssyg!
I morgen, når solen står op, er alle vores fjender væk.
Udslettet, som var det fra Guds hånd.
-Hvorfor gør du det? -Fordi ingen andre ville.
Jeg skruer tiden tilbage til 1945,
da USA var en skinnende by på et bjerg, ikke en bank i forklædning.
Ved at lege Gud?
Hvad helvede er Hollænderdrengen? Spørg bare Max. Han ved det.
Videnskab handler om at lege Gud. Sommetider er Gud bare ikke så sød.
-Ved du, hvad min bror ville sige? -Hvad?
Få ham væk!
Kom, Lawson!
Det er min forlovede.
DUBAI, FORENEDE ARABISKE EMIRATER
Få præsidenten i sikkerhed! Hurtigt!
TID TIL GEOSTORM
-Hr. præsident. -Vi har koden.
Skynd jer. Stationen er ved at lukke helt ned.
-Hvad med besætningen? -De er i sikkerhed.
Men Jake besluttede at blive for at genstarte satellitterne.
Din bror venter på dig.
Kom.
Virtuel konference startet.
Hej.
Jake. Det var Dekkom.
Jeg sagde jo, at jeg måske tog fejl.
Hr. præsident.
-Hvordan har Hannah det? -Hun er i sikkerhed.
-Atlanta blev ikke ramt. -Gudskelov.
Identitet verificeret. Overførsel af nedlukning påbegyndt.
-Det tager 60 sekunder at uploade. -Hvornår selvdestruerer den?
-Om otte minutter. Sådan cirka. -Hr. Lawson.
Tak, fordi De ofrer Dem.
-Hvad fanden sker der? -Du har gjort dit, Max.
-Hvad sker der? -Nu er det min tur.
Nej, nej, nej. Koden stopper ikke selvdestruktionen, vel?
-Vel? -Nej.
Kun geostormen. Selvdestruktionen kan ikke stoppes.
Hold nu op. Der må da være en måde.
-Det er min skyld. Jeg fik dig derop! -Det er okay.
Jeg ville jo selv. Det var mit eget valg.
Guderne skal vide, at jeg ikke altid har truffet de rigtige.
Du havde ret, lillebror.
Jeg skulle passe på dig.
Men det var dig, der passede på mig.
Kan du tilgive mig?
Til hver en tid.
Pas på min lille pige.
-Vær der for hende. -Det skal jeg nok.
-Det her skulle vi have gjort for længst. -Ja.
Du er et godt menneske, Jake.
Vi ses, stump.
Overførsel fuldført.
Tid til geostorm: 5 minutter, 51 sekunder.
Advarsel. Kernerotation er ophørt.
Vi ved ikke, hvad der sker deroppe.
Vi ved kun, at stationen har været ude for et voldsomt uheld.
Vi får nu at vide, at stationen ikke står til at redde.
-Skat... -Han skal nok komme tilbage.
-Det lovede han mig. -Vi følger udviklingen.
Selvdestruktion går ind i fase fire.
Ugyldig kode.
Har du brug for en hånd?
Forkert dør.
-Hvad laver du her? -Jeg har jo sagt, at jeg bor her.
Tid til geostorm: 1 minut, 40 sekunder.
INTERFACE REGISTRERET
Uploader nedlukningskode.
Satellitnedlukning påbegyndt.
Sig til, når den sidste satellit lukker ned.
Jeg genstarter systemet manuelt. Det burde fjerne virussen.
Fem tilbage.
Tre.
-Kom så. -To.
Og en.
Manuel genstart aktiveret.
GEOSTORMADVARSEL
Status: genstarter.
Nettet er oppe igen. Virussen er væk. Overfører kontrol af nettet til NASA.
OVERFØRSEL FULDFØRT
Jake!
Jeg har dig!
Advarsel. Selvdestruktion nært forestående.
Vi har første parket.
Ute...
Er du frisk på noget vildt?
Følg mig. Vi skal nå hen til satellitten.
Jeg har dig.
Vi skal så langt væk som muligt før den sidste detonation.
Frakobler.
SELVDESTRUKTION FULDFØRT
Det lader til, at rumstationen er væk.
Et tragisk endeligt for de to helte om bord.
Max, kom og se.
Jeg registrerer udstødningsglimt,
og de pulserer i et Mayday-mønster.
Se, om vi kan vende en af rumfærgerne.
Forhåbentlig er der nogen, der ser det.
Kryds fingre.
Hernandez, din sjover!
Tak mexicaneren.
Ja! Kom her.
FÆRGE LANDER SIKKERT
Et sandt mirakel.
Den rumfærge, De kan se, medbringer alle de ISS-besætningsmedlemmer
der var tilbage på stationen.
-Hej, Jake. Sarah, Max' forlovede. -Velkommen i familien.
Flot klaret af jer begge to.
-Beklager, jeg tvivlede på Dem. -Du tog fejl, Jake. Igen.
Hvor ofte skal jeg sige det til dig? Du må aldrig høre på mig.
-Hvor er det godt, du er tilbage. -Det er godt at være tilbage.
SEKS MÅNEDER SENERE
Det er det dejligt sted, du har her, Jake.
Tak.
Hvornår tager du derop igen?
Om en uge. Ja, der mangler meget arbejde.
-Men jeg kommer tilbage. -Det ved jeg godt.
-Det her er nederen. -Ja, helt ærligt. Det er dødssygt.
-Hvorfor fik du os til at gøre det her? -Jeg prøvede at genoplive et øjeblik.
Hvilket øjeblik?
Vi tog aldrig ud at fiske med far. Det var pure opspind.
Ja, men det var en god historie, ikke? Det må I da give mig.
-Den havde da morale og det hele. -Hvilken morale?
Man kan ikke lave om på fortiden, men blot se det i øjnene, der venter.
NASA vedligeholdt satellitterne, mens vi genopbyggede rumstationen.
Vi gjorde den sikrere og stærkere. Nu tilhører den os alle.
Én klode, ét folk.
Så længe vi husker, at vi har en fælles fremtid, skal vi nok overleve.
Oversat af Kai-Asle Sønstabø Dansk Video Tekst